paragraph_text: Sergej Mihajlovič Ejzenštejn, (ruski: Сергей Михайлович Эйзенштейн, latvijski: Sergejs Eizenšteins; Riga, Latvija, 23. siječnja 1898. – Moskva, 11. veljače 1948.), sovjetski filmski redatelj, teoretičar i pionir u teoriji i praksi montaže. Posebno je poznat po svojim nijemim filmovima Štrajk (1925.), Oklopnjača Potemkin (1925.) i Oktobru (1928.), kao i povijesnim epovima Aleksander Nevski (1938.) i Ivan Grozni (1944., 1958.).